
Παράσταση διαμαρτυρίας στον Δήμο Αχαρνών για την άμεση χρηματοδότηση των σχολείων!
Καλούμε τον Δήμαρχο Αχαρνών σε συνάντηση την                   Τετάρτη 24 Απριλίου στις 13.30  
Μόνο ως εμπαιγμός μπορεί να ληφθεί η ενημέρωση από τον Δήμο Αχαρνών, ότι θα δοθούν χρήματα στα σχολεία σε 10 μέρες (όταν δηλαδή θα κλείσουν για τις διακοπές του Πάσχα) και τα χρήματα της επόμενης δόσης σε 1 μήνα (όταν δηλαδή τα μαθήματα θα σταματήσουν για το καλοκαίρι), τη στιγμή που τα σχολεία έχουν να πάρουν λεφτά για τη λειτουργία τους πάνω από τρεις μήνες!!!
Πρακτικά το παραπάνω σημαίνει ότι τα σχολεία δε θα έχουν ούτε τα βασικά για να λειτουργήσουν και ότι για άλλη μια φορά γονείς και εκπαιδευτικοί θα βάλουν χρήματα από την τσέπη τους  για τα πάγια έξοδα των σχολείων!!!
Διευθυντές/ντριες, προϊστάμενες/νοι πληρώνουν από την τσέπη τους για τα καθημερινά έξοδα, γα τα αναλώσιμα. Αρκετοί έχουν βάλει πάνω από 500 ευρώ.  
Είναι απαράδεκτο οι εκπαιδευτικοί να μην έχουν τα απαιτούμενα εποπτικά μέσα για την εκπαιδευτική διαδικασία. Είναι απαράδεκτο και ντροπιαστικό το γεγονός τα σχολεία να μην έχουν τα χρήματα που απαιτούνται, για να πληρωθούν τα καθαριστικά για την ασφάλεια της υγείας μαθητών και εκπαιδευτικών!!! 
Καταγγέλλουμε για μια ακόμα φορά το γεγονός αυτό και απαιτούμε:
· Να συγκληθεί άμεσα το δημοτικό συμβούλιο με θέμα τη χρηματοδότηση των σχολικών μονάδων. 
· Να καλυφθούν τα λειτουργικά έξοδα των σχολείων χωρίς καμιά περαιτέρω καθυστέρηση.
· [bookmark: _GoBack]Να δοθεί έκτακτο κονδύλι από τον Δήμο, ώστε να μπορούν να λειτουργήσουν τα σχολεία ως ασφαλείς τόποι υποδοχής των μαθητών μας.
Καλούμε εκπαιδευτικούς και γονείς σε παράσταση διαμαρτυρίας στον Δήμο Αχαρνών την Τετάρτη 24 Απριλίου, στις 13:30
Για το Διοικητικό Συμβούλιο

